CELEX: 32004R1454
Language: ro
Date: 2004-08-16 00:00:00
Title: Regulamentul (CE) nr. 1454/2004 al Comisiei din 16 august 2004 de modificare a Regulamentului (CE) nr. 2090/2002 de stabilire a normelor de aplicare a Regulamentului (CEE) nr. 386/90 al Consiliului în ceea ce privește controlul fizic la export pentru produsele agricole care beneficiază de o restituire

Anunţ juridic important

|

32004R1454

Official Journal L 269 , 17/08/2004 P. 0009 - 0013

		20040816Regulamentul (CE) nr. 1454/2004 al Comisieidin 16 august 2004de modificare a Regulamentului (CE) nr. 2090/2002 de stabilire a normelor de aplicare a Regulamentului (CEE) nr. 386/90 al Consiliului în ceea ce privește controlul fizic la export pentru produsele agricole care beneficiază de o restituireCOMISIA COMUNITĂȚILOR EUROPENE,având în vedere Tratatul de instituire a Comunității Europene,având în vedere Regulamentul (CEE) nr. 386/90 al Consiliului din 12 februarie 1990 privind controlul la exportul de produse agricole care beneficiază de o restituire sau de alte sume [1], în special articolul 6,întrucât:(1) În temeiul articolului 10 alineatul (2) din Regulamentul (CE) nr. 2090/2002 al Comisiei [2], statele membre au obligația de a executa, în fiecare an fiscal, un anumit număr de controale de substituție, care nu poate fi însă mai mic decât numărul de zile în care produsele care beneficiază de o restituire la export părăsesc teritoriul vamal al Comunității. Este necesar să se precizeze că numărul de controale de substituție nu poate fi mai mic decât numărul de zile sau decât jumătate din numărul de zile în care loturile de produse care beneficiază de o restituire la export, care nu sunt sigilate în conformitate cu articolul 10 alineatul (2) primul paragraf, părăsesc teritoriul vamal al Comunității prin biroul vamal de ieșire în cauză.(2) În temeiul articolului 11 din Regulamentul (CE) nr. 2090/2002 al Comisiei, statele membre au obligația de a prezenta evaluări anuale cu privire la executarea și eficacitatea controalelor realizate în baza regulamentului menționat, precum și a procedurilor aplicate pentru selectarea mărfurilor care fac obiectul unui control fizic.(3) Articolul 26 alineatul (7) din Regulamentul (CE) nr. 800/1999 al Comisiei din 15 aprilie 1999 de stabilire a normelor comune de aplicare a regimului de restituire la exportul de produse agricole [3] prevede, de asemenea, ca statele membre să prezinte evaluări anuale cu privire la executarea și eficacitatea controalelor realizate în baza Regulamentului (CE) nr. 2090/2002 referitor la declarațiile de plată.(4) Este necesară definirea mai detaliată a datelor din rapoartele anuale, pentru a asigura transparența și pentru a permite o evaluare comună.(5) Este necesară redactarea rapoartelor anuale în acest temei începând cu raportul din 2005 privind anul 2004. Deoarece poate fi necesar să se adapteze organizarea colectării datelor privind sumele solicitate din restituiri, statele membre pot alege să comunice datele menționate începând cu raportul din 2006 privind anul 2005.(6) Comitetele de gestionare în cauză nu au emis un aviz în termenul stabilit de președintele lor,ADOPTĂ PREZENTUL REGULAMENT:Articolul 1Regulamentul (CE) nr. 2090/2002 se modifică după cum urmează:1. La articolul 10 alineatul (2), al doilea și al treilea paragraf se înlocuiesc cu următorul text:"Numărul de controale de substituție efectuate într-un an fiscal nu poate fi mai mic decât numărul de zile în care produsele care beneficiază de o restituire la export, care nu sunt sigilate în conformitate cu primul paragraf, părăsesc teritoriul vamal al Comunității prin biroul vamal de ieșire în cauză.În cazul în care un singur exportator este vizat de controlul de substituție, acest număr nu poate fi mai mic decât jumătate din numărul de zile în care produsele care beneficiază de o restituire la export, care nu sunt sigilate în conformitate cu primul paragraf, părăsesc teritoriul vamal al Comunității prin biroul vamal de ieșire în cauză."2. Articolul 11 se înlocuiește cu următorul text:"Articolul 11Anual, până la 1 mai, Comisiei i se comunică de către statele membre un raport de evaluare privind executarea și eficacitatea controalelor realizate în temeiul prezentului regulament, precum și în temeiul procedurilor aplicate pentru selectarea mărfurilor care fac obiectul unui control fizic. Raportul cuprinde datele stabilite la anexa III cu privire la declarațiile de export acceptate între 1 ianuarie și 31 decembrie a anului precedent.Rapoartele se prezintă pe CD-ROM compatibil cu ISO 9660 sau pe un suport electronic echivalent și pe suport hârtie.În ceea ce privește raportul anual din 2005 privind declarațiile acceptate în 2004, statele membre pot alege să nu comunice:- consecințele financiare ale neregulilor privind sume cuprinse între 200 și 4000 EUR, astfel cum sunt menționate la punctele 1.5, 2.5 și 10.3 din anexa III;- informațiile solicitate la punctul 1.7 din anexa III."3. Textul din anexa la prezentul regulament se adaugă ca anexa III.Articolul 2Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, 16 august 2004.Pentru ComisieFranz FischlerMembru al Comisiei[1] JO L 42, 16.2.1990, p. 6. Regulament astfel cum a fost modificat ultima dată prin Regulamentul (CE) nr. 163/94 (JO L 24, 29.1.1994, p. 2).[2] JO L 322, 27.11.2002, p. 4. Regulament astfel cum a fost modificat ultima dată prin Regulamentul (CE) nr. 909/2004 (JO L 163, 30.4.2004, p. 61).[3] JO L 102, 17.4.1999, p. 11. Regulament astfel cum a fost modificat ultima dată prin Regulamentul (CE) nr. 671/2004 (JO L 105, 14.4.2004, p. 5).--------------------------------------------------20040816ANEXĂ"20040816"ANEXA IIIDATELE RAPORTULUI ANUAL ÎN CONFORMITATE CU ARTICOLUL 111. Controale executate la birourile vamale de export1.1. Numărul de declarații de export, pe sector și birou vamal, care nu sunt excluse, în aplicarea articolului 2, de la calculul taxelor minime de control.1.2. Declarațiile excluse în aplicarea articolului 2 alineatul (2) litera (a) sau a articolului 2 alineatul (2) litera (b).1.3. Numărul de controale fizice executate pe sector și birou vamal.1.4. După caz, lista birourilor vamale care aplică o taxă redusă de control în conformitate cu articolul 6 litera (c).1.5. Numărul de controale pe sector în urma cărora s-au constatat nereguli, consecințele financiare ale neregulilor identificate în cazurile în care suma solicitată din restituiri depășește 200 EUR și, după caz, numărul de referință utilizat pentru comunicarea menționată la articolul 3 din Regulamentul (CEE) nr. 595/91 al Consiliului [*].1.6. După caz, actualizarea numărului de nereguli comunicate Comisiei în rapoartele anuale precedente.1.7. Suma solicitată din restituiri, pe sector, pentru declarațiile care au făcut obiectul unui control fizic.2. Controale de substituție executate la birourile vamale de ieșire2.1. Numărul de zile, pe birou vamal de ieșire, în care produsele care beneficiază de o restituire la export, care nu sunt sigilate în conformitate cu articolul 10 alineatul (2) primul paragraf, au părăsit teritoriul vamal al Comunității prin biroul vamal de ieșire în cauză.2.2. Numărul de controale de substituție în sensul articolului 10 alineatul (2), efectuate de biroul vamal de ieșire.2.3. Numărul de declarații de export pentru care biroul vamal de export nu a sigilat mijloacele de transport sau coletul.Numărul de declarații de export pentru care sigiliile aplicate la plecare au fost înlăturate fără efectuarea controlului vamal sau au fost rupte sau pentru care nu s-a acordat scutirea de obligația de aplicare a sigiliului în conformitate cu articolul 357 alineatul (4) din Regulamentul (CEE) nr. 2454/93.2.4. Numărul de controale de substituție specifice în sensul articolului 10 alineatul (2a) din prezentul regulament, efectuate pe birou vamal.2.5. Numărul de controale de substituție în sensul articolului 10 alineatul (2) din prezentul regulament în urma cărora s-au constatat nereguli, consecințele financiare ale neregulilor identificate în cazurile în care suma solicitată din restituiri depășește 200 EUR, inclusiv, după caz, numărul de referință utilizat pentru comunicarea menționată la articolul 3 din Regulamentul (CEE) nr. 595/91.Numărul de controale de substituție în sensul articolului 10 alineatul (2a) din prezentul regulament în urma cărora s-au constatat nereguli, consecințele financiare ale neregulilor identificate în cazurile în care suma solicitată din restituiri depășește 200 EUR, inclusiv, după caz, numărul de referință utilizat pentru comunicarea menționată la articolul 3 din Regulamentul (CEE) nr. 595/91.2.6. După caz, actualizarea numărului de nereguli comunicate Comisiei în raportul anual precedent.2.7. Gradul de punere în aplicare de către birourile vamale de ieșire a articolului 10 alineatul (7) din prezentul regulament și informațiile furnizate de agențiile de plată în cauză.3. Procedura de selectare a loturilor care urmează să fie supuse unui control fizic3.1. Descrierea procedurii de selectare a loturilor care urmează să fie supuse unui control fizic și eficacitatea acestuia.4. Modificări ale sistemului sau ale strategiei de analiză a risculuiDatele menționate la punctul 4.1 trebuie să fie furnizate de statele membre care aplică o analiză a riscului în conformitate cu articolul 3 alineatul (2) din Regulamentul (CEE) nr. 386/90.4.1. Descrierea tuturor modificărilor la măsurile notificate Comisiei în temeiul articolului 3 alineatul (2) din Regulamentul (CE) nr. 3122/94 al Comisiei [**].5. Informații detaliate privind sistemele de selecție și sistemul de analiză a risculuiDatele menționate la punctele 5.1-5.4 trebuie să fie furnizate de statele membre care aplică o analiză a riscului în conformitate cu articolul 3 alineatul (2) din Regulamentul (CE) nr. 3122/94. Datele sunt solicitate numai în cazul în care au survenit modificări față de ultimul raport.Datele menționate la punctul 5.5 trebuie să fie furnizate de statele membre care nu efectuează o analiză a riscului în conformitate cu articolul 3 alineatul (2) din Regulamentul (CE) nr. 3122/94.5.1. Descrierea, după caz, a sistemului uniform pus în aplicare pentru înregistrarea coeficientului de ponderare a riscurilor pentru fiecare lot.5.2. Indicarea periodicității evaluării și a revizuirii factorilor de risc.5.3. Descrierea sistemului de monitorizare și de feedback al informației cu scopul de a asigura efectuarea controalelor prevăzute sau, dacă nu este cazul, că motivele invocate sunt satisfăcătoare.5.4. În cazul în care evaluarea riscurilor nu a făcut obiectul nici unei revizuiri (a se vedea punctul 5.2) în cursul ultimelor perioade de referință, se indică motivele pentru care evaluarea existentă rămâne mijlocul adecvat de garantare a eficacității controalelor fizice.5.5. În cazul în care nu se efectuează o analiză a riscului în conformitate cu articolul 3 alineatul (2) din Regulamentul (CE) nr. 3122/94, se indică motivele pentru care sistemul de control existent rămâne mijlocul adecvat de garantare a eficacității controalelor fizice.6. Coordonarea cu Regulamentul (CEE) nr. 4045/896.1. Descrierea măsurilor adoptate în conformitate cu articolul 5 din Regulamentul (CEE) nr. 386/90 pentru a ameliora coordonarea cu Regulamentul (CEE) nr. 4045/89.7. Dificultăți referitoare la punerea în aplicare a Regulamentului (CEE) nr. 386/90 și a prezentului regulament7.1. Descrierea dificultăților întâmpinate în punerea în aplicare a Regulamentului (CEE) nr. 386/90 sau a prezentului regulament și a măsurilor adoptate pentru depășirea acestor dificultăți sau a măsurilor propuse în acest sens.8. Evaluarea controalelor efectuate8.1. Evaluarea modului în care s-au efectuat controalele pentru a se stabili dacă acestea sunt satisfăcătoare.8.2. Indicarea observațiilor privind efectuarea controalelor fizice și a controalelor de substituție formulate eventual de organismul de certificare menționat la articolul 3 din Regulamentul (CE) nr. 1663/95 al Comisiei [***] în ultimul său raport, astfel cum a fost întocmit în conformitate cu articolul 3 alineatul (1) din regulamentul menționat și indicarea pasajelor corespunzătoare în raport (capitol, pagină etc.). În cazul în care raportul conține recomandări privind îmbunătățirea sistemului de controale fizice și de substituție, se indică măsurile care s-au pus în aplicare în acest sens.8.3. Statele membre care nu au pus încă în aplicare măsurile menționate la punctul 8.2 în momentul elaborării raportului anual furnizează datele menționate la 31 iulie a anului în cursul căruia se prezintă raportul anual.9. Propuneri de îmbunătățire9.1. După caz, propuneri privind îmbunătățirea fie a punerii în aplicare a regulamentului, fie a regulamentului în sine.10. Controale fizice ale produselor și mărfurilor aflate în regim de prefinanțare în conformitate cu articolul 26 alineatul (7) din Regulamentul (CE) nr. 800/1999În ceea ce privește controalele fizice, efectuate pe baza declarațiilor de plată, următoarele date se furnizează în sensul punerii în aplicare a articolelor 4 și 5 din Regulamentul (CE) nr. 565/80 [****]:10.1. Numărul declarațiilor de plată, pe sector și birou vamal, care nu sunt excluse, în aplicarea articolului 2 din prezentul regulament, de la calculul taxelor minime de control.10.2. Numărul de controale fizice pe sector și birou vamal.10.3. Numărul de controale pe sector în urma cărora s-au constatat nereguli, consecințele financiare ale neregulilor identificate în cazurile în care suma solicitată din restituiri depășește 200 EUR și, după caz, numărul de referință utilizat pentru comunicarea menționată la articolul 3 din Regulamentul (CEE) nr. 595/91."[*] JO L 67, 14.3.1991, p. 11.[**] JO L 330, 21.12.1994, p. 31.[***] JO L 158, 8.7.1995, p. 6.[****] JO L 62, 7.3.1980, p. 5."--------------------------------------------------